Nii, tänaseks lubati selle nädala kõige soojemat päeva, aga mis on meil Tallinnas? Kella kümnese seisuga närune viisteist kraadi ja lauspilvitus. Kurat, ma kaeban Edgarile. Selline jama lihtsalt peab ära lõppema või ma hakkan makse maksma Põlvas.    Sest Savisaare juhitavas omavalitsuses on alati Eesti kõige halvem ilm, alati! Mais, kui kõik Lõuna-Eesti inimesed olid juba pruunid, kügelesid tallinlased jopedes. Isegi  saartele oli suur suvi juba saabunud, kui pealinlased lõgistasid ikka veel hambaid. Kui paistab päike, on külm tuul. Kui tuult ei ole, siis ei paista ka päikest.    Piusa Juss on ära seletanud, miks see nii on, aga mind ei huvita. Kaeban Edgarile ja kui nädala pärast ei ole ilm paremaks tehtud, näeb pealinn minu makse edaspidi sama palju kui oma kõrvu.